പോള നീക്കാന് കൂടുതല് യന്ത്രങ്ങള് വാങ്ങും : മന്ത്രി റോഷി അഗസ്റ്റിന് തിരുവനന്തപുരം: നഗരത്തിനു ശുദ്ധജലം എത്തിക്കുന്ന വെള്ളായണിക്കായല്, അരുവിക്കര എന്നീ ശുദ്ധജല വിതരണ സ്രോതസുകളില് അടിഞ്ഞു കൂടിയ പോളകള് നീക്കുന്നതിന് ആവശ്യമെങ്കില് കൂടുതല് വീഡ് ഹാര്വെസ്റ്ററുകള് വാങ്ങുന്നത് ആലോചിക്കുമെന്നു മന്ത്രി റോഷി അഗസ്റ്റിന് നിയമസഭയില് പറഞ്ഞു. എം. വിന്സന്റിന്റെ സബ്മിഷനു മറുപടി പറയുകയായിരുന്നു മന്ത്രി. കേരളത്തിലെ മുഴുവന് ജലാശയങ്ങളിലേയും പോളകള് നീക്കാന് ഈ യന്ത്രം ഉപയോഗിക്കും. മെക്കാനിക്കല് വിഭാഗത്തിനു കീഴില് പോള വാരുന്ന യന്ത്രമുണ്ടെ ങ്കിലും ഇതു പലപ്പോഴും ആലപ്പുഴ ജില്ലയിലെ കായലുകളില് പോള നീക്കാനാണ് ഉപയോഗിക്കുന്നതെന്നും മന്ത്രി പറഞ്ഞു.